NATO kodinis pavadinimas
NATO kodinių pavadinimų sistema (angl. NATO reporting name) – NATO naudojama kodinių pavadinimų sistema (angl. Reporting Names) žymėti ne NATO šalyse sukurtus karinius orlaivius ir kitą įrangą. Sistema supaprastina įrangos identifikavimą vietoje originalaus pavadinimo naudojant trumpus, vienaskiemenius ar dviskiemenius pavadinimus. Kodinių pavadinimų priskyrimą tvarko į NATO struktūrą neįeinanti JAV karinių oro pajėgų pajėgų sąveikos taryba (angl. Air Force Interoperability Council – AFIC), anksčiau vadinta Oro pajėgų standartizacijos koordinavimo komitetu (angl. Air Standardization Coordinating Committee – ASCC). Vašingtone įsikūrusią AFIC sudaro trijų NATO narių (Kanados, Jungtinės Karalystės ir JAV) ir dviejų NATO nepriklausančių šalių (Australijos ir Naujosios Zelandijos) ginkluotųjų pajėgų atstovai. Šeštajame dešimtmetyje pradėjus naudoti sistemą, jos temrinai netiesiogiai žymėjo potencialiai priešiškus orlaivius. Po Šaltojo karo pabaigos kai kurių NATO narių karinės oro pajėgos naudojo į šią sistemą patenkančius orlaivius (pvz., „Fulcrum“ – Mikoyan MiG-29).